সব দ্বিধাবিভক্তি কাটিয়ে সরকারবিরোধী আন্দোলনের কৌশল নির্ধারণে কঠোর অবস্থান নিচ্ছে প্রধান বিরোধী দল বিএনপি। এখন তারা সরকার পতনের এক দফা আন্দোলনে মাঠে নামছে।  দীর্ঘমেয়াদি কঠোর আন্দোলনের প্রস্তুতি নিতে ১৯টি টিম গঠন করেছেন চেয়ারপারসন খালেদা জিয়া। দলটির স্থায়ী কমিটির সদস্য, ভাইস চেয়ারম্যান ও চেয়ারপারসনের উপদেষ্টা পরিষদ সদস্যরা এসব টিমের নেতৃত্ব দিচ্ছেন। শিগগিরই হরতাল, অবরোধ, রোডমার্চসহ কর্মসূচির ঘোষণা দেয়া হবে। বর্তমান সরকার ক্ষমতায় আসার দেড় বছরের মাথায় গত বছর জুন মাসে প্রথম হরতাল ডাকে  বিএনপি। এরপর তত্ত্বাবধায়ক সরকার ইস্যুসহ বিভিন্ন দাবিতে চলতি মাসে টানা ৩৬ ঘণ্টার হরতাল পালনের মধ্য দিয়ে ষষ্ঠ হরতাল সম্পন্ন করে তারা। জোটের শরিকসহ সমমনা রাজনৈতিক দলগুলোর সমর্থন থাকলেও এসব কর্মসূচিতে আশানুরূপ সাড়া পায়নি বিএনপি।  এর পরই সরকারবিরোধী আন্দোলন কৌশল নির্ধারণে দ্বিধাবিভক্তি দেখা দেয় বিএনপিতে। সদ্য গঠিত ঢাকা মহানগর বিএনপির আহ্বায়ক কমিটিসহ একপক্ষ চায় লাগাতার হরতাল, অবরোধ রোডমার্চের মতো রাজপথ কাঁপানো কঠোর কর্মসূচি, অপর পক্ষের চাওয়া ছিল হালকা কিছু কর্মসূচি পালনের মধ্যদিয়ে আরো পর্যবেক্ষণ।  প্রথম  পক্ষের মতে বিক্ষোভ সমাবেশ-মিছিল ও মানববন্ধনের মতো নিরাপদ কর্মসূচি চালিয়ে নেতাকর্মীদের চাঙ্গা রেখে আরো ৩-৪ মাস পার করা। পাশাপাশি সরকারের কর্মকা-ের উদ্দেশ্য সম্পর্কে জনসচেতনতা সৃষ্টি করে আসন্ন শীতে দুর্বার আন্দোলন গড়ে তোলা। এই পক্ষের নেতাদের কথার দাপটেই পরপর দুটি হরতাল দেয় বিএনপি। এখন তারা লাগাতার হরতালের দাবি তুলছে দলীয় ফোরামে। মনে করছে, কঠোর আন্দোলনে সরকারকে এখনই চাপে ফেলতে না পারলে পরবর্তীতে চাপ তৈরি করাই কঠিন হবে। তাই এখনই হার্ডলাইনে যাওয়া জরুরি।  অপরপক্ষ বলছে, আইনশৃঙ্খলা রক্ষাকারী বাহিনীর মারমুখী  আচরণসহ সরকার একাধিক কৌশলী তৎপরতায় এখনই সর্বশক্তি নিয়ে কঠোর আন্দোলনে ঝাঁপিয়ে পড়া ঠিক    হবে না। এতে আন্দোলনের ধারাবাহিকতা বজায় রাখা কঠিন হবে। এমনিতেই গত দুই হরতালে বিএনপি নেতাকর্মীদের রাস্তায় দাঁড়াতে দেয়া হয়নি। নিজ দলের কার্যালয়ে সিনিয়র নেতারা ছিলেন অবরুদ্ধ। উপরন্তু মোবাইল কোর্টে কয়েকশ নেতাকর্মীর কারাদ- হয়েছে। এভাবে মোবাইল কোর্টে সাজা হতে থাকলে রাজপথের আন্দোলন এগিয়ে নেয়ার মতো নেতাকর্মীকে পাওয়া কঠিন হয়ে উঠবে। তাই এখনই হার্ডলাইনে যাওয়া যাবে না।  আন্দোলন ইস্যুতে নেতাদের বিভক্ত হয়ে যাওয়া ছাড়াও  বিগত হরতালগুলোতে সরকারি দল ও আইনশৃঙ্খলা রক্ষাকারী বাহিনীর আচরণ এবং দলের নেতাকর্মীদের সক্রিয়তা বিবেচনায় নিয়েছে দলের হাইকমান্ড। নেতারা মুখে জনসমর্থনের ফেনা তুলে হরতাল সফলের দাবি করলেও নেতাকর্মীদের তৎপরতা ও সাধারণ মানুষের প্রতিক্রিয়া ভাবিয়ে তুলেছে হাইকমান্ডকে।  তত্ত্বাবধায়ক সরকার ইস্যুতে এখন সরকার পতনের এক দফা আন্দোলনে নামার চিন্তা-ভাবনা চলছে। এজন্য উদ্যোগ নিয়েছেন দলের চেয়ারপারসন নিজেই। তৃণমূল পর্যায়ের নেতাকর্মীদের প্রস্তুত করার পাশাপাশি জনসচেতনতা সৃষ্টির নির্দেশ দিয়েছেন তিনি। এ কৌশলের অংশ হিসেবে চেয়ারপারসন  খালেদা জিয়ার নির্দেশে এরই মধ্যে মাঠে নেমেছেন কেন্দ্রীয় নেতারা। ১৯টি সাংগঠনিক টিমে ভাগ হয়ে তৃণমূলে সাংগঠনিক শক্তি বৃদ্ধির তৎপরতা চালাচ্ছেন তারা। পাশাপাশি সরকার পতনের প্রয়োজনীয়তা সম্পর্কে সচেতন করছেন জনসাধারণকে।  এ প্রসঙ্গে বিএনপির ভারপ্রাপ্ত মহাসচিব মির্জা ফখরুল ইসলাম আলমগীর বলেন, এটাকে আমাদের রুটিন ওয়ার্ক হিসেবেই ধরতে হবে। তবে সামনের আন্দোলন-সংগ্রাম চাঙ্গা করতেই দলের পক্ষ থেকে এ বিষয়ে গুরুত্বারোপ করা হয়েছে। তৃণমূল নেতাকর্মীদের অরো সুসংগঠিত এবং জনগণকে সম্পৃক্ত করতেই চেয়ারপারসনের নির্দেশে এসব টিম গঠন  করা হয়েছে। ইতিমধ্যে ঢাকায় জেলা নেতাদের সঙ্গে প্রাথমিক সভা হয়েছে। বাকি কাজগুলো জেলা সফরের মধ্য দিয়ে সম্পন্ন হবে।  আগামী ৩০ জুন পর্যন্ত দেশের সব কটি সাংগঠনিক জেলা সফর করবে ১৯টি টিম। সফরকালে সংগঠনের অবস্থা ও সমসাময়িক রাজনৈতিক পরিস্থিতি নিয়ে মতবিনিময় করবে নেতাকর্মীদের সঙ্গে। আগামী ৭ জুলাইয়ের মধ্যে দলীয় প্রধানের কাছে চলমান সফরের রিপোর্ট পেশ করবে এসব টিম।  এ প্রসঙ্গে বিএনপির ভাইস চেয়ারম্যান এবং লক্ষ্মীপুর, নোয়াখালী ও ফেনী জেলার সাংগঠনিক টিমের দলনেতা আবদুল্লাহ আল নোমান বলেন, তৃণমূল পর্যায়ের নেতাকর্মীদের  আন্দোলনে আরো সক্রিয় করা ও সাংগঠনিক ভিত মজবুত করতে ম্যাডামের (খালেদা জিয়া) নির্দেশে এসব টিম গঠন করা হয়েছে। চেয়ারপারসনের উপদেষ্টা আব্দুল আউয়াল মিন্টু, যুগ্ম মহাসচিব মোহাম্মদ শাহজাহান, ব্যারিস্টার মাহবুব উদ্দিন খোকন, প্রচার সম্পাদক জয়নুল আবদিন ফারুক, আবুল খায়ের ভুঁইয়া, মেজর (অব.) ডা. রেজাউল হক, জয়নাল আবেদীন ও রেহেনা আক্তার রানু এই টিমে তার সঙ্গে রয়েছেন বলে জানান তিনি।  ঢাকা ও মুন্সীগঞ্জ জেলার সাংগঠনিক টিমের দলনেতার দায়িত্ব দেয়া হয়েছে চেয়ারপারসনের উপদেষ্টা অধ্যাপক এম এ মান্নানকে। এ টিমের অন্য সদস্যরা হলেন-  চেয়ারপারসনের উপদেষ্টা হারুনুর রশিদ খান মুন্নু, আব্দুল মান্নান, যুগ্ম মহাসচিব বরকত উল্লাহ বুলু, মিজানুর রহমান সিনহা, আব্দুল হাই, ব্যারিস্টার জিয়াউর রহমান ও এম এ মালেক।  গাজীপুর, নরসিংদী ও নারায়ণগঞ্জ জেলার সাংগঠনিক টিমের দলনেতা করা হয়েছে স্থায়ী কমিটির সদস্য ড. আবদুল মঈন খানকে। তার টিমের অন্য সদস্যরা হলেন- যুগ্ম মহাসচিব আমান উল্লাহ আমান, শিক্ষা বিষয়ক সম্পাদক খায়রুল কবির খোকন, মহিলা দলের সাধারণ সম্পাদক শিরিন সুলতানা, কাজী আসাদ্দুজ্জামান ও অ্যাডভোকেট তৈমুর আলম খন্দকার।  পটুয়াখালী, বরগুনা ও ভোলা জেলার  সাংগঠনিক টিমের দলনেতা চেয়ারপারসনের উপদেষ্টা অ্যাডভোকেট খন্দকার মাহবুব হোসেন। তার সঙ্গে থাকছেন নাজিম উদ্দিন আলম, অ্যাডভোকেট নজরুল ইসলাম রাজন ও এ বি এম মোশাররফ হোসেন।  বরিশাল, ঝালকাঠি ও পিরোজপুর জেলা টিমের দলনেতা এয়ার ভাইস মার্শাল (অব.) আলতাফ হোসেন চৌধুরী। তার সঙ্গীরা হলেন- কর্নেল (অব.) মো. শাহজাহান মিলন, ব্যারিস্টার শাহজাহান ওমর বীরউত্তম, অ্যাডভোকেট মজিবুর রহমান সারোয়ার ও আহসান হাবিব কামাল।  নেত্রকোনা, টাঙ্গাইল ও কিশোরগঞ্জ জেলা টিমের দলনেতা হলেন_ চেয়ারপারসনের উপদেষ্টা শামসুজ্জামান দুদু। অন্য সদস্যরা  হলেন_ স্থায়ী কমিটির সদস্য ড. এম ওসমান ফারুক, চেয়ারপারসনের উপদেষ্টা মেজর জেনারেল (অব.) মাহমুদুল হাসান, অ্যাডভোকেট আহমেদ আজম খান, লুৎফর রহমান খান আজাদ ও ফজলুর রহমান।  জামালপুর, শেরপুর ও ময়মনসিংহের দলনেতা হলেন_ স্থায়ী কমিটির সদস্য ড. খন্দকার মোশাররফ হোসেন। অন্য সদস্যরা হলেন_ চেয়ারপারসনের উপদেষ্টা ডা. এ জেড এম জাহিদ হোসেন, ব্যারিস্টার হায়দার আলী, এম এ কাইউম আলী, এ কে এম মোশাররফ হোসেন, আফজাল এইচ খান, এমরান সালেহ প্রিন্স ও নিলুফার চৌধুরী মনি।  রাজবাড়ী, ফরিদপুর, মাদারিপুর, শরীয়তপুর ও গোপালগঞ্জ জেলা  টিমের দলনেতা স্থায়ী কমিটির সদস্য গয়েশ্বর চন্দ্র রায়। এ টিমের সদস্যরা হলেন- চৌধুরী কামাল ইবনে ইউসুফ, জাফরুল হাসান, ব্যারিস্টার নাসির উদ্দীন অসীম ও শাহজাদা মিয়া।  নাটোর, নওগাঁ, রাজশাহী ও চাঁপাইনবাবগঞ্জ জেলা টিমের দলনেতা করা হয়েছে স্থায়ী কমিটির সদস্য নজরুল ইসলাম খানকে। এ টিমের অন্য সদস্যরা হলেন- মিজানুর রহমান মিনু, হারুন অর রশিদ, নাদিম মোস্তফা, লে. কর্নেল (অব.) এম এ লতিফ খান, শামসুজ্জোহা খান, রুহুল কুদ্দুস তালুকদার দুলু, ও অ্যাডভোকেট সৈয়দা আশিফা আশরাফী পাপিয়া।  বগুড়া, জয়পুরহাট, সিরাজগঞ্জ, পাবনার দলনেতা  হলেন চেয়ারপারসনের উপদেষ্টা ইকবাল হাসান মাহমুদ টুকু। দলে রয়েছেন- আব্দুল মোমিন তালুকদার খোকা, মোজহার আলী প্রধান, হাফিজুর রহমান, প্রকৌশলী গোলাম মোস্তফা, প্রকৌশলী জেডআইএম মোস্তফা আলী মুকুল ও রুমানা মাহমুদ।  গাইবান্ধা, রংপুর, কুড়িগ্রাম ও লালমনিরহাট জেলা টিমের দল নেতা হলেন স্থায়ী কমিটির সদস্য লে. জেনারেল (অব.) মাহবুবুর রহমান। অন্য দুই সদস্য আসাদুল হাবিব দুল ও হাবিবুর রহমান হাবিব।  কুষ্টিয়া, চুয়াডাঙ্গা ও মেহেরপুরে টিমের দলনেতা শাহ মোয়াজ্জেম হোসেন। টিমে রয়েছেন, শামসুজ্জামান দুদু, শহীদ উদ্দিন চৌধুরী  এ্যানী, সৈয়দ মেহেদী আহমেদ রুমি, অধ্যক্ষ সোহরাব উদ্দিন ও মো. আমজাদ হোসেন।  খুলনা, বাগেরহাট ও সাতক্ষীরার দলনেতা স্থায়ী কমিটির সদস্য তরিকুল ইসলাম। তার সঙ্গে আছেন বেগম রাজিয়া ফয়েজ, নুরুল ইসলাম দাদু ভাই, অধ্যাপক মাজেদুল ইসলাম, শরীফ শাহ কামাল তাজ ও হাবিবুল ইসলাম হাবিব।  ঝিনাইদহ, যশোর, মাগুরা ও নড়াইল জেলার সাংগঠনিক টিমের দলনেতা সাদেক হোসেন খোকা। সঙ্গে রয়েছেন চেয়ারপারসনের উপদেষ্টা শওকত মাহমুদ, খন্দকার শহীদুল আলম, মশিউর রহমান, কবির মুরাদ, অ্যাডভোকেট নিতাই রায় চৌধুরী ও জয়ন্ত কুমার কু-ু।  হবিগঞ্জ,  মৌলভীবাজার, সিলেট ও সুনামগঞ্জের দলনেতা মেজর (অব.) হাফিজ উদ্দিন আহমেদ বীরবিক্রম। তার সঙ্গে আছেন শমসের মবিন চৌধুরী, ইনাম আহমেদ চৌধুরী, এম ইলিয়াস আলী, খালেদা রব্বানী ও ডা. শাখাওয়াত হোসেন জীবন।  কুমিল্লা, ব্রাহ্মণবাড়িয়া ও চাঁদপুর জেলা টিমের দলনেতা স্থায়ী কমিটির সদস্য ব্যারিস্টার জমির উদ্দিন সরকার। তার সঙ্গে আছেন বেগম রাবেয়া চৌধুরী, অ্যাডভোকেট হারুন আল রশিদ, উকিল আব্দুস সাত্তার, আসাদুজ্জামান রিপন, জাকারিয়া তাহের সুমন, মনিরুল হক চৌধুরী, লায়ন হারুনুর রশীদ, একরামুজ্জামান, আমিনুর রশিদ ইয়াসিন ও রাশেদা বেগম হীরা।  চট্টগ্রাম জেলা টিমের দলনেতা স্থায়ী কমিটির সদস্য ব্রিগেডিয়ার জেনারেল (অব.) আ স ম হান্নান শাহ। তার সঙ্গে রয়েছেন চেয়ারপারসনের উপদেষ্টা আমীর খসরু মাহমুদ চৌধুরী, মীর মো. নাসির উদ্দিন, গোলাম আকবর খন্দকার, গিয়াসউদ্দীন কাদের চৌধুরী, রোজী কবির, লায়ন আসলাম চৌধুরী, এ এম নাজিম উদ্দিন, জাফরুল ইসলাম চৌধুরী ও ডা. শাহাদত হোসেন।  কক্সবাজার, রাঙ্গামাটি, বান্দরবান ও খাগড়াছড়ি জেলার সংগঠনিক টিমের দলনেতা চেয়ারপারসনের উপদেষ্টা এম মোর্শেদ খান। এ টিমে অন্যরা হলেন যুগ্ম মহাসচিব সালাহউদ্দিন আহমেদ, সৈয়দ ওয়াহিদুল আলম, মা  ম্যা চিং, লায়ন আসলাম চৌধুরী এফসিএ, নুরী আরা সাফা, অ্যাডভোকেট দিপেন দেওয়ান, হাসিনা আহমেদ, শাজাহান চৌধুরী ও লুৎফর রহমান কাজল।